Biblija (Tomislav Dretar)/Manase, kralj Jude (2 Kr)


Manase, kralj Jude (2 Kr) 

Manase, kralj Jude (2 Kr)
(2krn 33.110; 1820)									
									
21 1 Manase imaše dvanaest godina kad postade kraljem i vladaše 55 godina u Jeruzalemu. Ime njegovoj majci bijaše Hefsi-Ba. 
2 On činiše što je zlo u očima ALLAHOVIM, slijedeći gnusnosti naroda koje ALLAH bijaše izvlastio pred sinovima Izrailovim. 
3 On ponovo izgradi *visoka mjesta koja bijaše uništio njegov otac Ezekias. On podiže *oltare *Balu i uspravi sveti stub kao što bijaše činio Akhab, kralj Izraila. On se  klanjaše pred pred svom vojskom nebeskom da ju služi.
4 On izgradi oltare u Kući ALLAHOVOJ za koju ALLAH bijaše rekao: ” U Jeruzalemu ja ću staviti svoje *ime. “ 
5 On izgradi oltare svoj vojsci nebesa u dva *trijema Kuće ALLAHOVE. 
6 On provede sina svojeg kroz vatru; on vršiše gatanje i čaranje; on  postavi  vračeve i gatare.  On jako uvrijedi ALLAHA čineći  što je zlo u njegovim očima. 
7 Idol Ašera koji bijaše načinio, on postavi u Kući o kojoj ALLAH bijaše rekao Davudu i njegovom sinu Sulejmanu: ” U ovoj Kući kao i u Jeruzalemu, koje sam ja izabrao	između svih plemena Izrailovih, ja ću staviti ime svoje zauvijek. 
8 Tako ja neću dati više Izrailu lutati daleko od zemlje koju sam dao očevima njihovim, pod uvjetom da oni postupaju prema svemu što sam ja njima propisao, prema svem Zakonu koje je njima propisao sluga moj Mojsije. “ 
9 Ali, oni ne poslušaše; Manase ih zavede, da čine gore nego svi narodi istrijebljeni od ALLAHA pred sinovima Izrailovim.						
10 Tada ALLAH govoriše po posredništvu svojih slugu *Pegambera, govoreći: 
11 ” Budući da je Manase, kralj Jude, počinio gnusnosti, da ih je počinio gore nego što bijahu počinili  prije njega *Amoriti, i da je jednako dao zgriješiti Judi po njegovim idolima, 
12 zbog toga, ovako govori ALLAH, Allah Izrailov: Ja ću dovesti na Jeruzalem i Judu jednu nesreću tako da će zazvoniti uši onome ko ih bude doznao. 
13 Ja ću rastegnuti nad Jeruzalemom konopac Samarije i razinu kuće Akhabove. Ja ću očistiti Jeruzalem  kao što se čisti tanjur; očisti ga se i okrene naopako. 
14 Ja ću napustiti ostatak moje baštine ja ću ih izručiti u ruke njihovim neprijateljima, 
15 jer su oni  činili ono što je zlo u mojim očima i jer nisu prestali vrijeđati me od dana kad su njihovi očevi izišli iz Egipta pa sve do danas. “				
16 Manase također proli nedužnu krv u tolikoj koločini da njome ispuni sva Jeruzalem, a da se ne govori o grijehu koji bi počinio u Judi, čineći što je zlo u očima ALLAHOVIM.							
17 Ostatak djela Manasejevih, sve što je učinio, grijeh koji je počinio, nije li to zapisano u knjizi *Historijui Kraljeva Jude? 
18 Manase leže s očevima svojim i bi pokopan u vrtu svoje kuće, vrtu Uza. Njegov sin Amon zavlada na njegovom mjestu.